A csapat bajnokságban elért legjobb helyezése az 1948-as 5. hely. Az olasz kupát 1963-ban a Torino 3–1-es legyőzésével sikerült elhódítaniuk. Ez az egyetlen trófeája a klubnak. Európában nem igazán tudtak sikeresek lenni. Legtovább az 1987–1988-as KEK-ben jutottak, ahol az elődöntőben a későbbi győztes belga KV Mechelen ejtette ki őket. Ezt követően az 1990–1991-es UEFA-kupában jutottak egészen a negyeddöntőig, ahol a szintén olasz Internazionale győzte le őket. A milánóiak végül elhódították a trófeát.